Hadí kopec

Hadí kopec je vrchol (378 m n. m.) a prírodná pamiatka ev. č. 2189 južne od obce Krásný Les v okrese Liberec. Oblasť spravuje AOPK ČR Správa CHKO Jizerské hory. Nachádza sa na území prírodného parku Peklo Ochrana Predmetom ochrany je ochrana geomorfologicky výrazného masívu čadičového telesa rozdeleného tokom Lomnice s ukážkami stĺpcovej odlučnosti, ochrana fragmentov lesného porastu charakteru submontánneho listnatého hája s lokálne vzácnymi teplomilnými bylinnými prvkami a ochrana vegetácie. Riečka Lomnice vytvára sčasti na území prírodnej pamiatky, väčším dielom potom v jeho tesnom susedstve meandre a malé tône - slepé ramená. Územie prírodnej pamiatky je najlepšie prístupné od juhu od Raspenavy lúčnou cestou zo Slnečnej ulice alebo úbočím vrchu Chlum okolo pamätného Čapkovho duba. Prírodná pamiatka leží na svahu rovnomenného vrchu o nadmorskej výške 378 metrov (niekedy uvádzané 379 m) geomorfologicky spadajúceho do celku Frýdlantská pahorkatina a okrsku Raspenavská pahorkatina. Samotný vrchol sa však nachadza už mimo územia prírodnej pamiatky. Referencie Pozri aj Zoznam chránených území v okrese Liberec Iné projekty Commons ponúka multimediálne súbory na tému Hadí kopec Externé odkazy Nariadenie Okresného úradu Liberec č.6/02 o zriadení chráneného územia Na stránke KRNAP.cz Archivované 2016-05-13 na Wayback Machine Zdroj Tento článok je čiastočný alebo úplný preklad článku Hadí kopec na českej Wikipédii.